CELEX: 52021PC0402
Language: fi
Date: 2021-07-13
Title: Ehdotus EUROOPAN PARLAMENTIN JA NEUVOSTON ASETUS Euroopan parlamentin ja neuvoston asetuksen (EU) 2020/2222 muuttamisesta unionin ja Yhdistyneen kuningaskunnan kanaalin alittavan kiinteän yhteyden kautta yhdistävän rajat ylittävän infrastruktuurin osalta

EUROOPAN KOMISSIO
            Bryssel 13.7.2021
            COM(2021) 402 final
            2021/0228(COD)
            Ehdotus
            EUROOPAN PARLAMENTIN JA NEUVOSTON ASETUS 
            Euroopan parlamentin ja neuvoston asetuksen (EU) 2020/2222 muuttamisesta unionin ja Yhdistyneen kuningaskunnan kanaalin alittavan kiinteän yhteyden kautta yhdistävän rajat ylittävän infrastruktuurin osalta
            (ETA:n kannalta merkityksellinen teksti)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Jotta voidaan varmistaa unionin ja Yhdistyneen kuningaskunnan väliset liikenneyhteydet erosopimuksen 126 artiklassa tarkoitetun siirtymäkauden päättymisen jälkeen, unionin lainsäätäjä piti olennaisen tärkeänä, että Yhdistyneeseen kuningaskuntaan sijoittautuneet ja siellä toimiluvan saaneet rautatieyritykset voivat jatkaa toimintaansa kanaalin alittavan kiinteän yhteyden
                  1
                kautta. 
            
            
               Tätä varten ja jotta kyseinen jäsenvaltio voi toteuttaa tarvittavat toimet unionin lainsäädännön mukaisten liikenneyhteyksien varmistamiseksi, Euroopan parlamentin ja neuvoston asetuksella (EU) 2020/2222
                  2
                lykättiin 30. päivään syyskuuta 2021 niiden direktiivin 2012/34/EU
                  3
                mukaisten toimilupien voimassaoloa, jotka Yhdistynyt kuningaskunta on myöntänyt alueellaan toimiville rautatieliikenteen harjoittajille, sekä kanaalin alittavan kiinteän yhteyden rakentamisesta ja käytöstä yksityisten käyttöoikeusurakoitsijoiden toimesta tehdyn, Canterburyssa 12. helmikuuta 1986 allekirjoitetun Ison-Britannian ja Pohjois-Irlannin yhdistyneen kuningaskunnan ja Ranskan tasavallan välisen sopimuksen, jäljempänä ’Canterburyn sopimus’, 10 artiklalla perustetun hallitustenvälisen komission näille rautatieyrityksille antamien direktiivin 2004/49/EY
                  4
                mukaisten turvallisuustodistusten voimassaoloa.
            
            
               Asetuksella (EU) 2020/2222 jatkettiin myös hallitustenvälisen komission antaman kanaalin alittavan kiinteän yhteyden rataverkon haltijan turvallisuusluvan voimassaoloaikaa 28. päivään helmikuuta 2021 saakka. 
            
            
               Ranska ilmoitti 10. marraskuuta 2020 komissiolle direktiivin 2012/34/EU 14 artiklan 3 kohdan mukaan aikeestaan aloittaa Yhdistyneen kuningaskunnan kanssa neuvottelut rajat ylittävästä sopimuksesta, jonka tavoitteena on antaa rautatieyrityksille, jotka ovat sijoittautuneet Yhdistyneeseen kuningaskuntaan ja joilla on Yhdistyneen kuningaskunnan myöntämä toimilupa, mahdollisuus käyttää rajat ylittävää infrastruktuuria, joka yhdistää unionin ja Yhdistyneen kuningaskunnan kanaalin alittavan kiinteän yhteyden kautta, Calais-Fréthunin (Ranska) rajanylitysasemalle ja terminaaliin saakka, ilman unionin toimilupaviranomaiselta saatavaa direktiivin 2012/34/EU mukaista toimilupaa. Kun neuvottelut tästä rajat ylittävästä sopimuksesta oli saatu päätökseen, tekstiluonnoksesta ilmoitettiin komissiolle 1. kesäkuuta 2021.
            
            
               Ranska ilmoitti komissiolle 15. kesäkuuta 2021 aikomuksestaan aloittaa direktiivin (EU) 2016/798
                  5
                10 artiklan 9 kohdan nojalla neuvottelut Yhdistyneen kuningaskunnan kanssa tehtävästä rajat ylittävästä sopimuksesta, jonka tavoitteena on mahdollistaa se, että kyseiset rautatieyritykset voivat käyttää kyseistä infrastruktuuria kyseiseen rajanylitysasemaan ja terminaaliin saakka ilman, että niillä on mainitun direktiivin mukainen unionin yhtenäinen turvallisuustodistus. Neuvottelut tästä rajat ylittävästä sopimuksesta on tarkoitus saada päätökseen elokuussa 2021. 
            
            
               Tarvitaan lisäaikaa, jotta molempien osapuolten lainsäädännössä edellytetyt muodolliset menettelyt voidaan saattaa päätökseen näiden sopimusten väliaikaista soveltamista tai voimaantuloa varten. Näiden menettelyjen odotetaan jatkuvan vielä kuuden kuukauden ajan sen jälkeen, kun tällä hetkellä voimassa olevien varautumistoimenpiteiden voimassaolo päättyy 30. syyskuuta 2021.
            
            
               Nämä kaksi rajat ylittävää sopimusta ovat asianmukaisia välineitä asetuksen (EU) 2020/2222 tavoitteiden saavuttamiseksi eli asianomaisten rautatieliikenteen harjoittajien toiminnan jatkuvuuden varmistamiseksi. Jos edellä mainittujen rautatieliikenteen harjoittajien toimilupien ja turvallisuustodistusten voimassaoloaikaa ei kuitenkaan pidennetä niin, että sopimukset voivat tulla voimaan tai niitä voidaan soveltaa väliaikaisesti, ne lakkaavat olemasta voimassa 30. syyskuuta 2021 ja toiminnan harjoittaminen keskeytyy, mikä aiheuttaa merkittäviä häiriöitä kanaalin alittavan kiinteän yhteyden kautta harjoitettavassa matkustaja- ja rahtiliikenteessä.
            
            
               Sen vuoksi on unionin edun mukaista jatkaa näiden todistusten ja toimilupien voimassaoloaikaa 31. päivään maaliskuuta 2022 saakka.
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Tämä ehdotus on tarkoitettu erityissäännökseksi (lex specialis), jolla puututtaisiin joihinkin seurauksiin, joita aiheutuu siitä, että unionin oikeutta ei enää sovelleta Yhdistyneeseen kuningaskuntaan ja että, ellei toisin säädetä, hallitustenvälisen komission myöntämät todistukset ja luvat lakkaavat olemasta unionin oikeuden nojalla voimassa 30. syyskuuta 2021. Sama koskee Yhdistyneen kuningaskunnan toimilupaviranomaisen myöntämiä toimilupia. Ehdotettu voimassaolon pidennys rajoittuu tiukasti siihen, mikä on tässä suhteessa tarpeen rajat ylittävän liikenteen häiriöiden välttämiseksi ja sen on tarkoitus olla voimassa rajoitetun ajan. Muutoin sovelletaan edelleen direktiivin (EU) 2016/798, jolla kumottiin direktiivi 2004/49/EY, sekä direktiivin 2012/34/EU yleisiä säännöksiä. Ehdotus on näin ollen täysin yhdenmukainen voimassa olevan lainsäädännön kanssa.
               
            
            
               •Yhdenmukaisuus unionin muiden politiikkojen kanssa
            
            
               
                  Ehdotus koskee rautateiden turvallisuutta ja rautatieyhteyksiä, ja sillä täydennetään direktiiviä (EU) 2016/798, jolla kumottiin direktiivi 2004/49/EY, sekä direktiiviä 2012/34/EU. Tarkoituksena on varmistaa rajat ylittävän rautatieliikenteen jatkuvuus Yhdistyneen kuningaskunnan kanssa 30. syyskuuta 2021 jälkeen.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Oikeusperusta on Euroopan unionin toiminnasta tehdyn sopimuksen (SEUT-sopimus) 91 artiklan 1 kohta.
            
            
               •Toissijaisuusperiaate (jaetun toimivallan osalta) 
            
         
         
            
               Koska ehdotuksella täydennetään voimassa olevaa unionin lainsäädäntöä, jonka soveltamista Yhdistyneen kuningaskunnan unionista eroamisen jälkeen ehdotuksen säännöksillä helpotetaan, ehdotuksen tavoite voidaan saavuttaa vain unionin tason toimien avulla.
            
            
               •Suhteellisuusperiaate
            
            
               Asetuksessa (EU) 2020/2222 säädetään toimenpiteistä, joilla varmistetaan EU:n ja Yhdistyneen kuningaskunnan välisen rajat ylittävän rautatieliikenteen jatkuvuus. 
            
            
               Toimenpiteiden voimassaolon ehdotettu jatkaminen muuttamatta niiden soveltamisalaa tai sisältöä ei ylitä sitä, mikä on ehdottoman välttämätöntä, jotta kyseisen jäsenvaltion neuvottelemat rajat ylittävät sopimukset voivat tulla voimaan, jolloin varmistetaan edellä mainitun tavoitteen saavuttaminen. Sen vuoksi toimenpidettä pidetään oikeasuhteisena.
            
            
               •Toimintatavan valinta
            
            
               Koska kyseessä on muutossäädös, sen on oltava samassa muodossa kuin säädös, jota sillä muutetaan (eli asetus (EU) 2020/2222). Tämä huomioon ottaen Euroopan parlamentin ja neuvoston asetus vaikuttaa ainoalta mahdolliselta säädöstyypiltä.
            
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               Tätä ei sovelleta, koska ehdotetuilla toimenpiteillä ainoastaan varmistetaan asetuksen (EU) 2020/2222 tavoitteiden saavuttaminen eli poikkeuksellisen, tilapäisen ja kertaluonteisen tapahtuman seurausten lieventäminen.
            
            
               •Sidosryhmien kuuleminen
            
            
               Asetuksen (EU) 2020/2222 8 artiklassa säädetyn soveltamisajan päättymisen mahdollisesti aiheuttamat haasteet edellyttävät näiden toimenpiteiden jatkamista, jota Ranska on pyytänyt ottaen prosessiin mukaan asianomaiset rautatieyritykset.
            
            
               Unionin toimien kiireellisyys edellyttää välittömiä sääntelytoimia, jotta voidaan varmistaa toiminnan jatkuvuus kanaalin alittavalla kiinteän yhteyden kautta, mikä rajoittaa merkittävästi mahdollisuutta kuulla ehdotuksesta julkisesti.  
            
            
               •Asiantuntijatiedon keruu ja käyttö
            
            
               Tiedoille on tehty komission oma oikeudellinen ja tekninen analyysi sen varmistamiseksi, että ehdotettu toimenpide saavuttaa tavoitteensa mutta rajoittuu siihen, mikä on ehdottomasti tarpeen.
            
            
               •Vaikutustenarviointi
            
            
               Vaikutustenarviointia ei tarvita tilanteen poikkeuksellisen luonteen ja ehdotetun toimenpiteen lyhytaikaisuuden vuoksi. Käytettävissä ei ole muita toimintavaihtoehtoja, jotka poikkeaisivat ehdotetusta vaihtoehdosta aineellisesti ja oikeudellisesti.
            
            
               •Sääntelyn toimivuus ja yksinkertaistaminen
            
            
               Ei sovelleta.
            
            
               •Perusoikeudet
            
         
         
            
               Tämä ehdotus ei vaikuta perusoikeuksien soveltamiseen eikä suojaamiseen.
            
            
               4.TALOUSARVIOVAIKUTUKSET
            
            
               Ei sovelleta.
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               Ei sovelleta ehdotetun toimenpiteen lyhyen keston vuoksi.
            
            
               •Selittävät asiakirjat (direktiivien osalta)
            
            
               Ei sovelleta.
            
            
               
                  •
                        Ehdotukseen sisältyvien säännösten yksityiskohtaiset selitykset
               
            
            
               Asetusta (EU) 2020/2222 sovelletaan seuraavien osalta:
            
            
               (a)turvallisuusluvat, jotka hallitustenvälinen komissio on direktiivin 2004/49/EY 11 artiklan nojalla antanut kanaalin alittavan kiinteän yhteyden infrastruktuurin haltijalle;
            
            
               (b)turvallisuustodistukset, jotka hallitustenvälinen komissio on direktiivin 2004/49/EY 10 artiklan nojalla antanut Yhdistyneeseen kuningaskuntaan sijoittautuneille ja kanaalin alittavaa kiinteää yhteyttä käyttäville rautatieyrityksille;
            
            
               (c)toimiluvat, jotka on direktiivin 2012/34/EU III luvun nojalla myönnetty Yhdistyneeseen kuningaskuntaan sijoittautuneille rautatieyrityksille, jotka käyttävät unionin ja Yhdistyneen kuningaskunnan Kanaalitunnelin kautta yhdistävää rajat ylittävää infrastruktuuria.
            
            
               Asetuksen (EU) 2020/2222 3 artiklan 1 kohdan mukaisesti turvallisuusluvat olivat voimassa kaksi kuukautta asetuksen soveltamispäivästä (eli 28. päivään helmikuuta 2021 saakka).
            
            
               Ehdotetulla asetuksella pyritään laajentamaan turvallisuustodistusten ja toimilupien voimassaoloa koskevia varautumistoimenpiteitä. Voimassaoloa ehdotetaan pidennettävän 31. päivään maaliskuuta 2022.
            
            
               
            
               2021/0228 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               Euroopan parlamentin ja neuvoston asetuksen (EU) 2020/2222 muuttamisesta unionin ja Yhdistyneen kuningaskunnan kanaalin alittavan kiinteän yhteyden kautta yhdistävän rajat ylittävän infrastruktuurin osalta
            
         
         
            
               (ETA:n kannalta merkityksellinen teksti)
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 91 artiklan 1 kohdan,
            
            
               ottavat huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  6
               ,
            
            
               ottavat huomioon alueiden komitean lausunnon
                  7
               ,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Jotta voidaan varmistaa unionin ja Yhdistyneen kuningaskunnan väliset liikenneyhteydet Yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 126 artiklassa tarkoitetun siirtymäkauden päättymisen jälkeen 
                  8
                sekä kanaalin alittavan kiinteän yhteyden kautta toimintaa harjoittavien Yhdistyneeseen kuningaskuntaan sijoittautuneiden ja siellä toimiluvan saaneiden rautatieyritysten toiminnan jatkuvuus, Euroopan parlamentin ja neuvoston asetuksella (EU) 2020/2222
                  9
                lykättiin 30 päivään syyskuuta 2021 niiden Euroopan parlamentin ja neuvoston direktiivin 2012/34/EU
                  10
                mukaisten toimilupien voimassaoloa, jotka Yhdistynyt kuningaskunta on myöntänyt alueellaan toimiville rautatieliikenteen harjoittajille, sekä kanaalin alittavan kiinteän yhteyden rakentamisesta ja käytöstä yksityisten käyttöoikeusurakoitsijoiden toimesta tehdyn, Canterburyssa 12 päivänä helmikuuta 1986 allekirjoitetun Ison-Britannian ja Pohjois-Irlannin yhdistyneen kuningaskunnan ja Ranskan tasavallan välisen sopimuksen, jäljempänä ’Canterburyn sopimus’, 10 artiklalla perustetun hallitustenvälisen komission näille yrityksille antamien Euroopan parlamentin ja neuvoston direktiivin 2004/49/EY
                  11
                mukaisten turvallisuustodistusten voimassaoloa.
            
            
               (2)Euroopan parlamentin ja neuvoston päätöksellä (EU) 2020/1531
                  12
                Ranska valtuutetaan tekemään Yhdistyneen kuningaskunnan kanssa kansainvälinen sopimus, jolla täydennetään Ranskan ja Ison-Britannian ja Pohjois-Irlannin yhdistyneen kuningaskunnan välistä sopimusta kanaalin alittavan kiinteän yhteyden rakentamisesta ja käytöstä yksityisten käyttöoikeusurakoitsijoiden toimesta, jäljempänä ’Canterburyn sopimus’, rautateiden turvallisuussääntöjen kanaalin alittavaan kiinteään yhteyteen soveltamisen osalta. Sopimusta ei kuitenkaan ole vielä tehty tai se todennäköisesti tehdään pian.
            
            
               (3) Ranska on näin ollen direktiivin 2012/34/EU 14 artiklan nojalla neuvotellut Yhdistyneen kuningaskunnan kanssa turvallisuustodistuksia koskevan rajat ylittävän sopimuksen. Ranska neuvotteli myös tällaisen rautatieyritysten toimilupia koskevan sopimuksen, josta ilmoitettiin komissiolle 10 päivänä marraskuuta 2020 ja jollaisia korostetaan päätöksen (EU) 2020/2222 johdanto-osan 9 kappaleessa.  Molempien osapuolten lainsäädännön mukaiset sisäiset menettelyt, joita kyseisten sopimusten väliaikainen soveltaminen tai voimaantulo edellyttää, odotetaan saatavan päätökseen kuusi kuukautta sen jälkeen, kun asetuksessa (EU) 2020/2222 säädettyjen toimenpiteiden voimassaolo päättyy 30 päivänä syyskuuta 2021.
            
            
               (4)Nämä kaksi rajat ylittävää sopimusta ovat asianmukaisia välineitä unionin ja Yhdistyneen kuningaskunnan välisten liikenneyhteyksien varmistamiseksi, sanotun kuitenkaan rajoittamatta direktiivin 2012/34/EY 14 artiklan 4 kohdan mukaisesti tehtävää arviointia ja sen 5 kohdan mukaisesti tehtäviä komission päätöksiä. Jollei johdanto-osan 1 kappaleessa tarkoitettujen toimilupien ja turvallisuustodistusten voimassaoloaikaa kuitenkaan pidennetä niin, että kyseiset sopimukset voivat tulla voimaan tai niitä voidaan soveltaa väliaikaisesti, kanaalin alittavan kiinteän yhteyden kautta toimintaa harjoittavien asianomaisten rautatieyritysten toiminta keskeytyy 30 päivänä syyskuuta 2021, mikä aiheuttaa merkittäviä häiriöitä unionin ja Yhdistyneen kuningaskunnan väliseen matkustaja- ja rahtiliikenteessä.
            
            
               (5)Sen vuoksi on unionin edun mukaista jatkaa kyseisten todistusten ja toimilupien voimassaoloaikaa 31 päivään maaliskuuta 2022 saakka muuttamalla asetusta (EU) 2020/2222.
            
            
               (6)Asetuksessa (EU) 2020/2222 säädettyjen toimenpiteiden voimassaolon päättymiseen liittyvän kiireellisyyden vuoksi on aiheellista poiketa Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyssä kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta.
            
            
               (7)Koska jäsenvaltiot eivät voi riittävällä tavalla saavuttaa asetuksen (EU) 2020/2222 tavoitetta eli säätää väliaikaisista toimenpiteistä, jotka koskevat tiettyjä rautateiden turvallisuuteen ja rautatieyhteyksiin liittyviä näkökohtia siirtymäkauden päättyessä, vaan tavoite voidaan sen laajuuden ja vaikutusten vuoksi saavuttaa paremmin unionin tasolla, unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen tämän tavoitteen saavuttamiseksi. 
            
            
               (8)Tämän asetuksen olisi tultava voimaan kiireellisesti,
            
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               Muutetaan asetus (EU) 2020/2222 seuraavasti:
            
         
         
            
               (1)Muutetaan 3 artikla seuraavasti:
            
            
               (a)Korvataan 2 kohdan ensimmäinen virke seuraavasti:
            
            
               ”Edellä 1 artiklan 2 kohdan b alakohdassa tarkoitetut turvallisuustodistukset pysyvät voimassa viidentoista kuukauden ajan tämän asetuksen soveltamispäivästä.”
            
            
               (b)Korvataan 3 kohdan ensimmäinen virke seuraavasti:
            
            
               ”Edellä 1 artiklan 2 kohdan c alakohdassa tarkoitetut toimiluvat pysyvät voimassa viidentoista kuukauden ajan tämän asetuksen soveltamispäivästä.”
            
            
               (2)Korvataan 8 artiklan 3 kohta seuraavasti:
            
            
               ”3. Tätä asetusta lakataan soveltamasta 31 päivänä maaliskuuta 2022.” 
            
            
               2 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        Kanaalin alittavan kiinteän yhteyden kautta liikennöivät rautatieyritykset Eurostar International Limited (EIL), DB Cargo UK ja GB Railfreight.
               
               
                  
                     (2)
                  
                        Euroopan parlamentin ja neuvoston asetus (EU) 2020/2222, annettu 23 päivänä joulukuuta 2020, tietyistä rautateiden turvallisuutta ja rautatieyhteyksiä koskevista näkökohdista unionin ja Yhdistyneen kuningaskunnan kanaalin alittavan kiinteän yhteyden kautta yhdistävän rajat ylittävän infrastruktuurin osalta  (EUVL L 437, 28.12.2020, s. 43).
               
               
                  
                     (3)
                  
                        Euroopan parlamentin ja neuvoston direktiivi 2012/34/EU, annettu 21 päivänä marraskuuta 2012, yhtenäisestä eurooppalaisesta rautatiealueesta (EUVL L 343, 14.12.2012, s. 32).
               
               
                  
                     (4)
                  
                        Euroopan parlamentin ja neuvoston direktiivi 2004/49/EY, annettu 29 päivänä huhtikuuta 2004, yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta (EUVL L 164, 30.4.2004, s. 44, ei enää voimassa).
               
               
                  
                     (5)
                  
                        Euroopan parlamentin ja neuvoston direktiivi (EU) 2016/798, annettu 11 päivänä toukokuuta 2016, rautateiden turvallisuudesta (EUVL L 138, 26.5.2016, s. 102).
               
               
                  
                     (6)
                  
                        EUVL C , , s. .
               
               
                  
                     (7)
                  
                        EUVL C , , s. .
               
               
                  
                     (8)
                  
                        Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä (EUVL L 29, 31.1.2020, s. 7).
               
               
                  
                     (9)
                  
                        Euroopan parlamentin ja neuvoston asetus (EU) 2020/2222, annettu 23 päivänä joulukuuta 2020, tietyistä rautateiden turvallisuutta ja rautatieyhteyksiä koskevista näkökohdista unionin ja Yhdistyneen kuningaskunnan kanaalin alittavan kiinteän yhteyden kautta yhdistävän rajat ylittävän infrastruktuurin osalta (EUVL L 437, 28.12.2020, s. 43).
               
               
                  
                     (10)
                  
                        Euroopan parlamentin ja neuvoston direktiivi 2012/34/EU, annettu 21 päivänä marraskuuta 2012, yhtenäisestä eurooppalaisesta rautatiealueesta (EUVL L 343, 14.12.2012, s. 32).
               
               
                  
                     (11)
                  
                        Euroopan parlamentin ja neuvoston direktiivi 2004/49/EY, annettu 29 päivänä huhtikuuta 2004, yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta (EUVL L 164, 30.4.2004, s. 44, ei enää voimassa).
               
               
                  
                     (12)
                  
                  
                        Euroopan parlamentin ja neuvoston päätös (EU) 2020/1531, annettu 21 päivänä lokakuuta 2020, Ranskan valtuuttamisesta neuvottelemaan, allekirjoittamaan ja tekemään kansainvälinen sopimus, jolla täydennetään Ranskan ja Ison-Britannian ja Pohjois-Irlannin yhdistyneen kuningaskunnan välistä sopimusta kanaalin alittavan kiinteän yhteyden rakentamisesta ja käytöstä yksityisten käyttöoikeusurakoitsijoiden toimesta (EUVL L 352, 22.10.2020, s. 4).